تاریخی معلوماتلارا گؤره ا.ا. ۱۱-جی-۸-جی عصرلرده چین‌ده ایپک پارچا اۆزرینده یۆکسک سوییه‌ده ترتیب اوْلونموش توْرپاق و پوچت یوللاری و دیگر خریطه‌لر دوزلدیلیردی. اوْنلاردان بیری اوْلان "حربی" خریطه‌ده یوللار، چایلار، داغلار، حربی پوستلار، سیقنال قولله‌لری، یاشاییش یئرلری و اوْرادا اوْلان اولرین سایی و س. عکس اوْلونموش‌دور. خریطه‌لرده یئرلر دقیق‌لیکله گؤستریلیردی. بونون اۆچون ان مۆکمّل آلت اوْلان کومپاس‌دان ایستیفاده اوْلونماسی حاقیندا چین سییاهلاری هله ا.ا. ۳-جو عصرده معلومات ورمه‌یه باشلامیش‌دیلار .Bizim ارانین ۳-جو عصرین‌ده مسافه اؤلچه‌ن آلت ایجاد اوْلونور؛ یونگول آراباجیغین تکری و بارابانی دیش‌لی اؤتوروجو ایله بیرلشدیریلیردی. هر "لی" (۵۷۶ م) بارابانا وۇرماقلا قئید اوْلونوردو. بۇ ایجادین کمکی ایله چین‌ده ایپک پارچا اۆزرینده ۱۸ صحیفه‌دن عبارت بؤیوک بؤلگه آتلاس دوزلدیلمیش‌دیر کی، بیر آدام اوْنون صحیفه‌سینی گۆجله چویره بیلیردی.